**KLAIPĖDOS MIESTO ŠEIMOS TARYBOS**

 **POSĖDŽIO PROTOKOLAS**

2021 m. kovo 30 d. Nr. TAR1-76

Posėdis įvyko 2021-03-24, posėdžio pradžia 15.00 val. (nuotoliniu būdu „Microsoft Teams“)

Posėdžio pirmininkė Rita Čėsnaitė.

Posėdžio sekretorius Regina Venskuvienė.

Dalyvavo: (nuotoliniu būdu) Šeimos tarybos nariai: Rita Čėsnaitė, Edita Kučinskienė, Laima Juknienė, Andrius Vaitkevičius, Aušra Zarambienė, Andrius Petraitis, Ulijana Petraitienė, Jurgita Kulevičienė, Lina Skrupskelienė.

DARBOTVARKĖ:

1. Dėl 2021 metų Šeimos tarybos veiklos plano.
2. Dėl Klaipėdos miesto savivaldybės tarybos sprendimų, turinčių įtakos šeimų padėčiai savivaldybėje, svarstymo Šeimos taryboje.

1. SVARSTYTA: 2021 metų Šeimos tarybos veiklos planas.

Diskusijoje išsakytos nuomonės dėl šių metų veiklos plano. Atsižvelgiant į 2020 metais įvykusį susitikimą su Kauno miesto šeimos tarybos pirmininku, tikslinga plėsti bendradarbiavimą su kitų miestų Šeimos tarybomis. Svarstyta kokiu formatu organizuoti planuojamus renginius, atsižvelgiant į pandemijos laikotarpį. Aktualus šiuo metu klausimas dėl vaikų užimtumo vasarą - tiek ikimokyklinio amžiaus, tiek paauglių. Tėvams nerimą kelia numatomas įkainių didinimas ikimokyklinio ugdymo įstaigose. Mieste esančios įstaigos plečia šeimoms teikiamas paslaugas, todėl reikia susipažinti su jomis, apsvarstyti jų plėtrą.

NUTARTA: Sudaryti 2021 metų Šeimos tarybos veiklos planą (pridedamas priedas).

2.SVARSTYTA: Klaipėdos miesto savivaldybės tarybos sprendimų, turinčių įtakos šeimų padėčiai savivaldybėje, svarstymo Šeimos taryboje.

Išsakyta nuomonė, kad Savivaldybės taryboje priimami sprendimai, susiję su šeimų padėtimi mieste, būtų pirmiausiai apsvarstomi Šeimos taryboje.

NUTARTA: Pavesti Šeimos tarybos pirmininkui pateikti siūlymą Klaipėdos miesto Merui dėl Klaipėdos miesto savivaldybės tarybos sprendimų, turinčių įtakos šeimų padėčiai savivaldybėje, svarstymo Šeimos taryboje.

|  |  |
| --- | --- |
| Posėdžio pirmininkė | Rita Čėsnaitė |
|  |
| Posėdžio sekretorė | Regina Venskuvienė |